6. ΑΝΑΓΚ.ΝΟΜΟΣ υπ’ αριθ. 2318 της 23 Απρ./3 Μαΐου 1940 (ΦΕΚ Α΄138) Περί κυρώσεως συμβάσεως μεταξύ του Ειδικού Ταμείου Υδρεύσεως Θεσσαλονίκης και της Εταιρείας Διανομής Ύδατος Θεσσαλονίκης.  Άρθρ.1.-(Κυρούται η απο 5 Ιαν.1940 ως εν επικεφαλίδι σύμβασις ρυθμίσεως οικονομικών μεταξύ των συμβαλλομένων διαφορών). Άρθρ.2.-(Ανεφέρετο εις την πρόσθετον εισφοράν 60 λεπτών επί της τιμής του ύδατος, θεσπισθείσαν δια της υπό της τιμής του ύδατος, θεσπισθείσαν δια της υπό του Ν.Δ./τος 31 Μαρτ. 1923 κυρωθείσης Συμβάσεως, ανωτ. αριθ.1). Άρθρ.3.-«1.Εις πάσας τας υδροληψίας του Δήμου Θεσσαλονίκης, το ύδωρ παρέχεται εις το ήμισυ της τιμής αντιστοίχου χρήσεως της εκάστοτε ισχυούσης δια τους δημότας Θεσσαλονίκης, μη περιλαμβανομένης εις τας ανωτέρω υδροληψίας της παροχής ύδατος εις κρήνας υφισταμένας εις δημοσίους τόπους δια την κοινήν ύδρευσιν των δημοτών.  2.Αι υφιστάμεναι κατά την ισχύν του παρόντος Νόμου, εν τη περιοχή της αρμοδιότητος του Οργανισμού Υδρεύσεως Θεσσαλονίκης, κρήναι, εκ των της προηγουμένης παραγράφου, μεταβιβάζονται εις τον Οργανισμόν τούτον, του δήμου αποξενουμένου παντός επ’ αυτών δικαιώματος και πάσης εξ αυτών υποχρεώσεως, από δε της ισχύος του παρόντος και εφεξής, η κατασκευή τοιούτων κρηνών και η εν γένει δια κρηνών ή κρουνών ύδρευσις, υπάγεται εις την αποκλειστικήν αρμοδιότητα του Οργανισμού Υδρεύσεως Θεσσαλονίκης». Το άρθρ. 3 αντικατεστάθη ως άνω δια του άρθρου μόνου του Α.Ν. 2455/1940. Άρθρ.4.-1.(Μεταβατική διάταξις). 2.Αι διατάξεις της παρ. 7 του άρθρ. 8 του Α.Ν. 1563/1939 εφαρμόζονται και επί των κατά την 2αν παράγραφον προμηθειών εργαλείων μηχανημάτων και υλικών.  3.Εν περιπτώσει καθ’ ην λόγω διαφωνίας ή αντιρρήσεων ή βραδύτητος του προληπτικού ελέγχου δι’ έγκρισιν δαπανών του Ειδικού Ταμείου απειλείται η άμεσος ή έμμεσος διακοπή της υδρεύσεως της πόλεως ή η εγεία των κατοίκων, δύναται δι’ ητιολογημένης αποφάσεως της Διοικούσης το Ταμείον Επιτροπής και εγκρίσεως του Γενικού Διοικητού Μακεδονίας να επιτραπή παρέκκλισις των κειμένων διατάξεων περί Δημοσίου Λογιστικού, των σχετικών λεπτομερειών καθοριζομένων δια της εγκριτικής αποφάσεως του Γενικού Διοικητού Μακεδονίας.  Άρθρ.5.-1.(Αντικαθίσταται η παρ. 1 άρθρ. 1 του ανωτ. Α.Ν. 1563/1939). 2.(Αντικαθίσταται το τελευταίον εδάφιον της παρ. 1 άρθρ. 5 του αυτού Α.Ν. 1563). Άρθρ.6.(Ανεφέρετο εις την σύνθεσιν του Διοικ. Συμβουλίου του Οργανισμού, περί ου βλ. ανωτέρω σχόλιον υπ’ αριθρ.3 Α.Ν. 1563/1939). Άρθρ.7.-Επιτρέπεται η απόφασις παρά τω Ειδικώ Ταμείω ανωτέρου τεχνικού υπαλλήλου του Υπουργείου Συγκοινωνίας, κατόπιν πράξεως του Διοικητικού Συμβουλίου του Ταμείου.  Άρθρ.8.-1.Η δια του παρόντος κυρουμένη σύμβασις ως και η εκτέλεσις ταύτης απαλλάσσονται χαρτοσήμου και τέλους εξοφλήσεως.  2.Η ισχύς του παρόντος Νόμου άρχεται από της δημοσιεύσεως αυτού.  